મૂળ વાત પર આવીએ તો અહીં સરકારી વિભાગની નહીં, ફૂટબોલની વાત કરવી છે. ગુજરાતના દરેક જિલ્લામાં હાલ ફૂટબોલના ખેલાડીઓનું સિલેક્શન ચાલી રહ્યું છે અને આ સિલેક્શનમાં ખાસ રસ લઈ રહી છે સ્પેનની ફૂટબોલ પ્લેયર લુરી સરોચે એલેજોસ. સ્પોર્ટ્સ ઑથોરિટી ઓફ ગુજરાતે સ્પેનની આ મહિલાને ફૂટબોલ એકેડેમીમાં એક્સપર્ટ કોચ અને ટૅક્નિકલ ડાયરેક્ટર તરીકે નિમણૂક આપી છે. લૂરી હાલ ગુજરાતના અમદાવાદ, વડોદરા, સુરત, રાજકોટ જેવાં શહેરોમાં ફરીને ફૂટબોલના ખેલાડીઓનું સિલેક્શન કરવામાં વ્યસ્ત છે. ગુજરાતના ફૂટબોલના કોચ સાથે કૉ-ઑર્ડિનેશન કરીને સ્પેનની આ મહિલા ફૂટબોલ ખેલાડી પસંદ કરી રહી છે. એપ્રિલના પહેલા વીક સુધી આ સિલેક્શન પ્રક્રિયા ચાલશે. ગુજરાતના જુદા જુદા જિલ્લાઓમાંથી આશરે ૩૦૦ જેટલા ફૂટબોલ ખેલાડીઓ પસંદ કર્યા બાદ તેમાંથી આશરે પ૦ ખેલાડીઓને શોર્ટ લિસ્ટ કરાશે અને તેને સ્પોર્ટ્સ ઑથોરિટી ઓફ ગુજરાત અમદાવાદમાં રહેવા-જમવાની સુવિધા સાથે ખાસ તાલીમ આપીને તૈયાર કરશે. આ ખેલાડીઓમાંથી નેશનલ રમવા માટેની ટીમ બનાવવામાં આવશે. ગુજરાતના ફૂટબોલ ખેલાડીઓમાં ઉસ્તાહ જોવા મળી રહ્યો છે.